Delavnica: Uporaba Claude-a in ChatGPT-ja za timsko delo in organizacijo
2026-05-21 09:00 - 12:00 (Europe/Ljubljana)
Vabimo vas na praktično spletno delavnico „Uporaba Claude-a in ChatGPT-ja za timsko delo in organizacijo“, ki se izvaja v okviru projekta Krepitev kompetenc socialnih partnerjev s poudarkom na medgeneracijskem sodelovanju – Socialni most (2025–2028).
Projekt vodi Zveza delavskih sindikatov Slovenije – Solidarnost v partnerstvu z Regionalna gospodarska zbornica Celje in je usmerjen v odzivanje na ključne izzive starajoče se delovne sile, digitalne preobrazbe ter potrebe po učinkovitejšem socialnem dialogu.
Praktične informacije
Termin: četrtek, 21. maj 2026, ob 9.00
Trajanje: 4 pedagoške ure
Oblika izvedbe: spletno (online) na povezavi.
O delavnici
Na praktični delavnici bomo spoznali, kako orodji umetne inteligence Claude in ChatGPT smiselno vključiti v vsakodnevno delo, izboljšati timsko sodelovanje in organizacijo ter pri tem razumeti priložnosti, omejitve in tveganja.
Delavnica je namenjena vsem, ki želijo v svoje delo vpeljati sodobna digitalna orodja na odgovoren in varen način.
Vsebinski sklopi delavnice
• Pomen digitalnih veščin v sodobnem delovnem okolju – vloga digitalnih kompetenc pri vsakodnevnem delu, njihov vpliv na učinkovitost, varnost in dostop do informacij ter pomen vseživljenjskega učenja na področju digitalnih tehnologij.
• Umetna inteligenca v delovnem okolju – osnovni koncepti umetne inteligence, njene možnosti uporabe in omejitve, s poudarkom na praktičnih primerih ter na razumevanju, kako umetna inteligenca vpliva na delo in procese.
• Odgovorna in varna uporaba umetne inteligence – zanesljivost informacij, kritično vrednotenje rezultatov, etični vidiki uporabe ter varovanje podatkov pri uporabi AI orodij.
• Digitalna orodja kot podpora zdravju in varnosti pri delu – možnosti uporabe digitalnih rešitev za spremljanje tveganj, dostop do informacij, podporo zaposlenim ter izboljšanje komunikacije.
• Izzivi in tveganja digitalizacije – digitalna preobremenjenost, odvisnost od tehnologije, tveganja za varnost podatkov ter načini njihovega obvladovanja.
Veselimo se vašega sodelovanja in se vidimo na delavnici.

Projekt sofinancirata Republika Slovenija Ministrstvo za delo, družino, socialne zadeve in enake možnosti in Evropska unija iz ESS+.
Projekt se sofinancira iz PEKP 2021–2027, cilja politike 4 »Bolj socialna in vključujoča Evropa za izvajanje evropskega stebra socialnih pravic«, prednostne naloge 6 »Znanja in spretnosti ter odzivni trg dela«, specifičnega cilja ESO4.4 »Spodbujanje prilagajanja delavcev, podjetij in podjetnikov na spremembe, aktivnega in zdravega staranja ter zdravega in dobro prilagojenega delovnega okolja, ki obravnava tveganje za zdravje (ESS+).
